(ພາບ:vtv.vn)
(VOV)- ວັນທີ 8/11, ຢູ່ປັກກີງ, ກອງປະຊຸມໃຫ່ຍຜູ້ແທນທົ່ວປະເທດຄັ້ງທີ 18 ຂອງ ພັກກອມມູນິດຈີນ ໄດ້ຖືກໄຂຂຶ້ນ ໂດຍມີການເຂົ້າຮ່ວມຂອງບັນດາການນຳພັກ ແລະ ລັດຈີນ, ຜູ້ແທນກ່ວາ 2300 ທ່ານຊື່ງຕາງໜ້າໃຫ້ສະມາຊິກພັກກ່ວາ 80 ລ້ານຄົນ ແລະ ບັນດາແຂກຖືກເຊີນ. ຫົວເລື່ອງຂອງກອງປະຊຸມໃຫ່ຍຄັ້ງທີ 18 ແມ່ນ “ຍົກສູງຄັນທຸງຂອງລັດທິສັງຄົມນິຍົມພິເສດສະເພາະຂອງຈີນ ໂດຍພາຍໃຕ້ການນຳພາຂອງທິດສະດີເຕິ້ງຊຽວຜີງ ແລະ ທັດສະນະພັດທະນາວິທະຍາສາດ, ປົດປ່ອຍແນວຄິດ, ປະຕິບັດນະໂຍບາຍເປີດປະຕູ, ເພີ່ມທະວີກຳລັງແຮງ, ຜ່ານຜ່າທຸກຄວາມຫຍຸ້ງຍາກ, ຍຶດໝັ້ນເສັ້ນທາງສັງຄົມນິຍົມພິີເສດສະເພາະຂອງຈີນ ແລະ ສູ້ຊົນປະຕິບັດຈຸດໝາຍສ້າງສັງຄົມຮັ່ງມີສຳເລັດຜົນ“. ໃນບົດກ່າວປາໄສໄຂກອງປະຊຸມໃຫ່ຍ, ທ່ານເລຂາທິການໃຫ່ຍຫູຈິນເທົ່າ ໄດ້ຮຽກຮ້ອງໃຫ້ສະມາຊິກພັກ ແລະ ປະຊາຊົນທັງໝົດຈົ່ງຍຶດໝັ້ນເສັ້ນທາງສັງຄົມນິຍົມພິີເສດສະເພາະຂອງຈີນ ແລະ ແລະ ສູ້ຊົນປະຕິບັດຈຸດໝາຍສ້າງສັງຄົມຮັ່ງມີສຳເລັດຜົນ ແລະ ທ່ານໄດ້ຊີ້ແຈ້ງວ່າ: ພັກກອມູນິດຈີນ ຄວນສືບຕໍ່ຍູ້ແຮງການພັດທະນາຢ່າງມີລັກສະນະວິທະຍາສາດ, ຊຸກຍູ້ສັງຄົມປອງດອງ, ປົວແປງຊີວິດການເປັນຢູ່ຂອງປະຊາຊົນ.